Յասմիկ Գրիգորեան

Յասմիկ Գեղամ Գրիգորեան (), հայ-Լիթուանացի օփերայի երգչուհի: Մարինեան թատրոնի սոփրանօ:

 Կենսագրութիւն եւ ասպարէզ 
Յասմիկ Գրիգորեան ծնած է 12 Մայիս 1981-ին, Վիլնիւս քաղաքին մէջ, Լիթուանիա: Զաւակն է օփերայի երգիչներ Գեղամ Գրիգորեանի եւ Իրենա Միլքեվիչիութայի: Հինգ տարեկանին սկսած է դաշնակ նուագել, իսկ 17 տարեկանին սկսած է երգել:

1999-ին աւարտած է Լիթուանիոյ թատերական եւ երաժշտական կաճառի ձայնամշակման բաժանմունքը: Նաեւ ուսում ստացած է Նիսի մէջ, Ֆրանսա:

2005-ին հռչակաւոր դարձած է Վիոլեթայի դերերգով՝ «Լա Թրավիաթա» օփերայէն, Վիլնիւսի Օփերային մէջ: Նոյն դերերգով հանդէս եկած է նաեւ Երեւանի եւ Ռիկայի մէջ:

Դերեր ստանձնած է Փեթերսպուրկի Մարինեան թատրոնին մէջ, ինչպէս՝ «Օթելլօ», «Քնացած իշխանուհին», «Լա թրավիաթա», «Գարմէն», «Մատամ Պաթըրֆլայ», «Թուրանտոթ», Տեստեմոնայի, Պրիլեպայի, Վիոլեթայի, Միքայէլլայի, Չիօ Չիօ Սանի եւ Լիուի դերերով:

 2006-2015 ստանձնած օփերային դերերը 
Հանդէս եկած է Լիթուանիոյ պետական համերգային նուագախումբին, լարային քառեակին ու սենեկային նուագախումբին հետ, թէ՛ Լիթուանիոյ եւ թէ արտասահմանի մէջ:

2006-ին մեներգային ելոյթ ունեցած է Լոնտոնի Ուիկմոր Հոլին մէջ, նաեւ Մոսկուայի մեծ թատրոնին մէջ:

2009-2011 ելոյթներ ունեցած է Լիթուանիոյ ազգային օփերային մէջ, 2011-2012ին՝ Կրացի (Աւստրիա) օփերային մէջ:

2012-2013ին Վիլնիւս վերադառնալէ ետք, 2013-2014-ին ելոյթներ ունեցած է Քէօլնի (Գերմանիա) օփերային մէջ:

2014-ին Յուդիթի դերով ելոյթներ ունեցած է Անտվերպենի եւ Կենթի մէջ, ինչպէս եւ տարբեր ներկայացումներ՝ Սենթ Փեթերսպուրկի, Կրացի, Համպուրկի եւ Միւնիխի մէջ: 2015-ին հանդէս եկած է Պերլինի կատակերգական թատրոնին եւ Վիեննայի ու Շուէտի օփերաներու մէջ, հանդէս եկած է Փիոթըր Չայքովսքի «Չարոդեյկայի» եւ Ճիաքոմօ Փուչինիի «Մատամ Պաթըրֆլայի» դերերով:

Յասմիկ Գրիգորեանի երգացանկերը ներառած են ռուսական, իտալական, ֆրանսական, գերմանական եւ չեխական երգեր:

 2016-2022 ստանձնած օփերային դերերը 
ԴերՎայրՃենովա (Jenufa) -Արքայական Օփերա (Սեպտեմբեր, 2021)
-Պերլինի Ազգային Օփերա  (Մայիս, 2022)Սալոմէ (Salome) -Սալզպուրկի տօնահանդէս (2018)
-Պոլշոյի Թատերասրահ, Մոսկուա  (Փետրուար, 2022)Թաթիանա (Eugene Onegin) -Պերլինի Օփերա (2016, 2019)
-Վիեննայի Ազգային թատերասրահ  (Հոկտեմբեր, 2021)Էլիզապեթա (Don Carlos) -Վիեննայի Ազգային թատերասրահ (Դեկտեմբեր, 2021)Մանոն Լեսքօ (Manon Lescaut) -Վիեննայի Ազգային թատերասրահ (Փետրուար, 2022)Լիզա (Pique Dame) -Լա Սքալա, Միլանօ, Իտալիա (Փետրուար, 2022)Չիօ չիօ Սան (Madama Butterfly) -Շուէտի արքայական թատերասրահ (Նոյեմբեր, 2021)
-Պերլինի Օփերա (Մայիս, 2021)Ֆետորա (Fedora) -Ֆրանքֆորթի Օփերա  (Մայիս, 2022)Ռուսալքա (Rusalka) -Արքայական Օփերայի տուն (Ապրիլ, 2022)
-Մատրիտի թատերասրահ  (2020)Նասթազիա (The Enchantress) -Վիեննայի թատերասրահ (September, 2014)Քրիստոսեմիս (Elektra) -Սալզպուրկի տօնահանդէս (Յուլիս, 2021)Սենթա (Der Fliegende Holländer) -Գերմանիա (Յուլիս, 2021)Փոլինա (The Gambler) -Լիթուանեան Օփերա  (March, 2021)

 Պարգեւներ, Մրցանակներ 

 Միջազգային օփերայի մրցանակ (առաջադրուած է, անգլ.՝ International Opera Awards )
Լիթուանական «Ոսկեայ խաչ», 2005, 2010
 «Տարուան ստեղծագործող», 2010
 «Լաւագոյն երիտասարդ երգչուհի», 2016
 Մովսէս Խորենացիի շքանշան, 2020

 Տե՛ս Նաեւ 

 Նաթալի Արոյեան

 Ծանօթագրութիւններ 

 Արտաքին Յղումներ 

 Գէւորգ Հաճեան, Լիբանանհայ թենոր
Ստորոգութիւն:Հայ երգչուհիներ